CELEX: 22014D0035
Language: hu
Date: 2014-04-08 00:00:00
Title: Az EGT Vegyes Bizottság 35/2014 határozata ( 2014. április 8. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

28.8.2014   
            
            
               HU
            
            
               Az Európai Unió Hivatalos Lapja
            
            
               L 256/5
            
         AZ EGT VEGYES BIZOTTSÁG 35/2014 HATÁROZATA
   (2014. április 8.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 66/402/EGK tanácsi irányelv I. mellékletének az Oryza sativa terményére vonatkozó feltételek módosításáról szóló, 2012. január 6-i 2012/1/EU bizottsági végrehajtási irányelvet (1) bele kell foglalni az EGT-megállapodásba.
            
         
               (2)
            
            
               A 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról szóló, 2013. november 20-i 2013/57/EU bizottsági végrehajtási irányelvet (2) bele kell foglalni az EGT-megállapodásba.
            
         
               (3)
            
            
               Ez a határozat növényegészségügyet érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében leírtak alapján a növényegészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ezért e határozat nem alkalmazandó Liechtensteinre.
            
         
               (4)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének III. fejezete az alábbiak szerint módosul:
   
               1.
            
            
               A 3. pont (66/402/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32012 L 0001: a Bizottság 2012. január 6-i 2012/1/EU végrehajtási irányelve (HL L 4., 2012.1.7., 8. o.)”.
                        
                     
         
               2.
            
            
               A 14. pont (2003/90/EK bizottsági irányelv) és a 15. pont (2003/91/EK bizottsági irányelv) a következő francia bekezdéssel egészül ki:
               
                           „—
                        
                        
                           
                              32013 L 0057: a Bizottság 2013. november 20-i 2013/57/EU végrehajtási irányelve (HL L 312., 2013.11.21., 38. o.)”.
                        
                     
         2. cikk
   A 2012/1/EU és a 2013/57/EU végrehajtási irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. április 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. április 8-án.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 4., 2012.1.7., 8. o.
   
      (2)  HL L 312., 2013.11.21., 38. o.
   
      (3)  Alkotmányos követelmények fennállását nem jelezték.